Ar bloaz-mañ e oa pemp o tifaziañ kopiennoù an DNB evit an  istor-douaroniezh, an arnodenn a dremen skolajidi an trede-klas e dibenn o  bloavezh-skol. Tost da 250 skolajiad o deus tremenet an DNB e brezhoneg ar  bloaz-mañ : mont a ra war-raok, tudoù !        Neo ket re fall en holl an disochoù : an darn vras a  zo en tu mat dar  geidenn. Ar braz anezho, koulskoude, no deus ket tizhet notennoù mat  a-walch. A-wechouigoù em eus lennet traoù drol a-walch zoken, a restan  deoch amañ da heul, digarez da choarzhin un tamm, na petra ta !        - Er sujed kentañ (istor diskar moger Verlin hag an URSS) : Suis hag Italia  a oa en URSS. Ne ouien ket e oant bet ken tost-se ouzhimp ! Ha choazh :  Bountet o deus an Tsar Nikolaz II... en e doull-bez, ya !!        - En eil sujed (emdroadur an armerzh e Frañs e-keñver an XIXvet kantved) :  E Pariz hag e Lyon ez eus ur bern kreizennoù klaskerezh, gant studierien  gaerañ ar vro. Emichañs en doa bet choant ar chenstriver, pe ar  genstriverez, da skrivañ gant ar skolioù-meur kaerañ ! Unan a verk ivez :  An teknopolennoù a zo bet plaset war vordoù bro-Chall ha ket e kreiz rak  ez eo war ar bordoù eo emañ difenn Bro-Chall, ha ket e kreiz. Emañ ar  brezel armerzhel en he  barr, m eus aon !    Unan en deus skrivet Emañ Pariz e reter Frañs : nam eus ket dalchet kont  eus ar fazi-se, rak, goude holl, gwelet eus Brest, emañ kentoch er reter,  gwir eo !        - Merkoù an amzer ... Karl Marx a ya da Roue e 937.... hag an douar : o  lakaat Berlin e plas Pariz !        Ma ! Evit gwir, neo ket kalz a dra diwar gement a bajennadoù a oa da  zifaziañ. Un nebeut alioù fur, koulskoude, a garfen da reiñ : berr eo  ar  roll. Mat e vefe reiñ anezho da lenn dar skolajidi a dremeno an arnodenn er  bloavezhioù da zont : marteze ez anavezit unan bennak anezho ?        - lenn mat ar goulennoù (div wech, da vihanañ, ha goustad !) : meur a hini o  deus respontet a gostez da choulennoù zo, ha, daoust dar respontoù bezañ  sklaer ha kempenn, no deus bet poent ebet evit o labour eta ;    - sevel ur brouilhed ! Dastum warnañ an holl ditouroù a gaver war an  dielloù a zo  a-gevret gant gant ar sujet dibabet. Dastum goude-se titouroù  ha notennoù all bet gwelet er chlas pe a anavezer dre ar pezh a lenner er  chelaouennoù, a weler er skinwel. Ma ne gaver ket kalz a arguzennoù, da  vihanañ klask skouerioù do harpañ. Deuet e vint mat atav.    - skrivañ brav ha bras a-walch ha bep div linenn en ur soñjal en ur  chelenner kozh, lunedoù tev dezhañ, a vefe imoret fall o rankout strivañ  evit lenn arvat ar pezh a zo skrivet...    -  lakaat anat neudenn an testennoù-displegañ a saver, en ur vont dal  linenn, tremen linennadoù, islinennañ, hag all ; implij gerioù stagañ forzh  pegement : NeuzeSetu eta ma...... a laka an destenn da vezañ  helennusoch ;        Diwar heuliañ an alioù-mañ, mui pe vui, ha zoken ma ne gaver ket kalz a  vennozioù, pe hepken traoù pennaouet en dielloù-stag, on sur ne vo ket  divalav-mezh an notenn.          . 